b'\n_START_ARTICLE_\nHemihedrita\n_START_SECTION_\nCaracter\xc3\xadstiques\n_START_PARAGRAPH_\nL\'hemihedrita \xc3\xa9s un sulfat de f\xc3\xb3rmula qu\xc3\xadmica ZnPb\xe2\x82\x81\xe2\x82\x80(CrO\xe2\x82\x84)\xe2\x82\x86(SiO\xe2\x82\x84)\xe2\x82\x82(OH)\xe2\x82\x82. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1967, i la seva f\xc3\xb3rmula va ser redefinida el 2017, amb hidroxil en el lloc de fluor. Cristal\xc2\xb7litza en el sistema tricl\xc3\xadnic. Es troba en forma de cristalls eu\xc3\xa8drics, de fins a 1 cent\xc3\xadmetre, mostrant simetria hemiedral. La seva duresa a l\'escala de Mohs \xc3\xa9s 3. \xc3\x89s l\'an\xc3\xa0leg amb zinc de la iranita, amb la qual forma una s\xc3\xa8rie de soluci\xc3\xb3 s\xc3\xb2lida._NEWLINE_Segons la classificaci\xc3\xb3 de Nickel-Strunz, l\'hemihedrita pertany a "07.FC - Cromats amb PO\xe2\x82\x84, AsO\xe2\x82\x84, SiO\xe2\x82\x84" juntament amb els seg\xc3\xbcents minerals: vauquelinita, fornacita, molibdofornacita, iranita, cassedanne\xc3\xafta i embreyita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs forma a trav\xc3\xa9s de l\'oxidaci\xc3\xb3 de la galena, l\'esfalerita i la pirita, a la zona d\'oxidaci\xc3\xb3 de dip\xc3\xb2sits hidrotermals que contenen plom. Sol trobar-se associada a altres minerals com: cerussita, fenicocro\xc3\xafta, vauquelinita, willemita, wulfenita, galena, esfalerita, pirita, tennantita i calcopirita. Va ser descoberta l\'any 1967 a la mina Florence, a l\'\xc3\xa0rea de Ripsey Hill, al comtat de Pinal (Arizona, Estats Units).'